ભારતીય ધનવાનોની યાદીમાં નવમું સ્થાન ધરાવતા બિરલા જૂથના કર્તાધર્તા અને ૧૨.૫ બિલિયન ડોલર (૮૦,૬૮૮ કરોડ રૂપિયા)ની સંપત્તિના માલિક કુમાર મંગલમ્ મેચના પ્રથમ દિવસે આખો દિવસ સ્ટેડિયમમાં હાજર રહ્યા. આ દરમિયાન કડક સુરક્ષા વ્યવસ્થા હતી અને ૨૫ સુરક્ષાકર્મી તેમની સાથે હાજર હતા. તેઓ સ્ટેડિયમના પેવેલિયન છેડાના પી-૬ બ્લોકમાં બેઠા હતા, જે ડ્રેસિંગ રૂમની બરોબર ઉપર છે. જે જગ્યાએ તેઓ બેઠા હતા, તે તરફ કોઈને પણ જવાની મંજૂરી નહોતી.